Document ID: 31998R1591

ΚΑΝΟΝΙΣΜΟΣ (ΕΚ) αριθ. 1591/98 ΤΗΣ ΕΠΙΤΡΟΠΗΣ της 23ης Ιουλίου 1998 για τροποποίηση του κανονισμού (ΕΚ) αριθ. 1709/84 σχετικά με τις ελάχιστες τιμές που καταβάλλονται στους παραγωγούς καθώς και τα ποσά της ενισχύσεως στην παραγωγή για ορισμένα μεταποιημένα προϊόντα με βάση τα οπωροκηπευτικά που μπορούν να επωφεληθούν της ενισχύσεως
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2201/96 του Συμβουλίου, της 28ης Οκτωβρίου 1996, περί κοινής οργανώσεως αγοράς στον τομέα των μεταποιημένων προϊόντων με βάση τα οπωροκηπευτικά (1), όπως τροποποιήθηκε τελευταία από τον κανονισμό (ΕΚ) αριθ. 2199/97 (2), και ιδίως το άρθρο 4 παράγραφος 9,
Εκτιμώντας:
ότι ο κανονισμός (ΕΚ) αριθ. 504/97 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 1590/98 (4) έχει καθορίσει στο άρθρο 1 παράγραφος 2, τον ορισμό των προϊόντων που καλύπτονται από το καθεστώς της ενισχύσεως στην παραγωγή 7
ότι ο προαναφερθείς κανονισμός (ΕΚ) αριθ. 1590/98 έχει τροποποιήσει ορισμένους από τους ορισμούς αυτούς, ιδίως στην περίπτωση του χυμού τομάτας 7 ότι λαμβάνοντας υπόψη τις τροποποιήσεις αυτές, πρέπει να προβλεφθεί ένα ποσοστό μειώσεως της ενισχύσεως, που υπολογίζεται σύμφωνα με το άρθρο 4 του κανονισμού (ΕΚ) αριθ. 2201/96, για ορισμένους τύπους χυμού τομάτας 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης μεταποιημένων προϊόντων με βάση τα οπωροκηπευτικά,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 1709/84 τροποποιείται ως εξής:
1. Στο άρθρο 4:
- η παράγραφος 1, τρίτο εδάφιο αντικαθίσταται από το ακόλουθο κείμενο:
«Εντούτοις το ποσό της ενισχύσεως μετά την εφαρμογή ενός των συντελεστών που καθορίζονται στο παράρτημα V πρέπει να μειωθεί κατά 4 % εάν πρόκειται για ορισμένα παρασκευάσματα τοματοπολτού που έχουν περιεκτικότητα σε ξηρό εκχύλισμα που δεν υπερβαίνει το 18 % και έχουν φλοιό και σπόρους σε ανώτατο βαθμό 4 % κατά βάρος του προϊόντος.» 7
- η παράγραφος 2 αντικαθίσταται από το ακόλουθο κείμενο:
«2. Για το χυμό τομάτας που έχει περιεκτικότητα σε ξηρό εκχύλισμα ίση ή ανώτερη από 7 % και παρουσιάζει φλοιό και σπόρους σε ανώτατο βαθμό 4 % κατά βάρος του προϊόντος, το ποσό της ενισχύσεως μειώνεται κατά 4 %.»
2. Το παράρτημα V, μέρος II, διαγράφεται.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 23 Ιουλίου 1998.

Labels: 2
17
19